สวัสดีค่ะ พอดีอยากสอบถาม เนื่องจากกินยาคุมฉุกเฉินไปแล้วมีประจำเดือนมาวันที่16ส.ค (มาเป็นเวลาสามวัน) และได้เริ่มกินยาคุมแบบ 28 เม็ดครั้งแรกเมื่อวันที่16ส.ค จะสามารถป้องกันการตั้งครรภ์ได้เลยมั้ยคะหลังจากกินเม็ดแรก เพราะหลังจากประจำเดือนหายได้มีเพศสัมพันธ์ไม่ได้ป้องกัน แต่หลั่งด้านนอก มีสิทธิ์ตั้งครรภ์มั้ย หรือจำเป็นต้องกินยาคุมฉุกเฉินรึเปล่าคะ
สวัสดีค่ะ หากมีเลือดออกหลังจากที่ทานยาคุมฉุกเฉินไปประมาณ 1 สัปดาห์ โดยที่ไม่ใช่ช่วงวันที่ที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินได้ค่ะหลังจากนั้น หากได้เริ่มทานยาคุมกำเนิดหลังจากที่มีเลือดออกมาแล้ว 3 วัน แนะนำควรทานให้ครบ 7 วันก่อน แล้วจึงค่อยเริ่มมีเพศสัมพันธ์ เพื่อให้แน่ใจว่ายาคุมได้ออกฤทธิ์ก่อนค่ะ เนื่องจากเลือดที่ออก อาจไม่ใช่ประจำเดือน แต่เกิดจากผลของยาคุมฉุกเฉินดังกล่าวไปแต่หากได้มีเพศสัมพันธ์ไปก่อนที่จะทานครบ 7 วัน ก็อาจพิจารณาทานยาคุมฉุกเฉินไปค่ะ แต่ทั้งนี้ ต้องทานภายในไม่เกิน 72 ชั่วโมงหลังมีเพศสัมพันธ์ หากเลยไปแล้ว ก็ไม่ต้องทานยาไปแล้วค่ะ